Åtte av sangene handlet om «de spenninger som til stadighet finnes i følelseslivet». Musikerne var Bugge Wesseltoft på tangentinstrumenter som piano og synthesizer, Paolo Vinaccia på rytmeinstrumenter og perkusjon, saksofonisten Bendik Hofseth, gitaristene Knut Reiersrud og Eivind Aarset, foruten Steinar Ofsdal på bambusfløyte, Audun Erlien bass og Jens Wendelboe trekkbasun, en strykekvartett, og på et par av melodiene figurerer Eggums kollegaer fra gruppa Gitarkameratene på denne tiden, Lillebjørn Nilsen, Halvdan Sivertsen og Øystein Sunde.